Ortodokse Tewahedo-kanon

Die Ortodokse Tewahedo-kanon, ook soms bekend as die Ethiopiese Bybel, is 'n weergawe van die Christelike Bybel wat in twee Oriëntaal-Ortodokse kerke van Ethiopië en Eritrea gebruik word: die Ethiopies-Ortodokse en die Eritrees-Ortodokse Tewahedo-kerk. Dit bevat 81 boeke en is die grootste en omvattendste kanon in die tradisionele Christendom. 

Westerse geleerders verdeel die boeke in twee kategorieë: die enger kanon, wat grootliks ooreenstem met die boeke wat in die Weste bekend is, en die breër kanon, wat nog nege boeke insluit.

Dit is nie bekend of daar tans een publikasie is wat al die boeke bevat nie. Sommige boeke is moeilik om op te spoor, al is hulle deel van die kanon, en is nie algemeen in kerke in dié twee lande beskikbaar nie.Ethiopian Orthodox Tewahedo Church (2003). "The Bible." Available online at the Ethiopian Orthodox Church's website. Besoek 24 Februarie 2012..

Enger kanon
Ou Testament
Die enger Ortodokse Tewahedo-kanon bevat die hele Ou Testament van die Hebreeuse Bybel, asook die hele Katolieke deuterokanon, buiten die eerste twee boeke van Makkabeërs. Daarbenewens bevat dit die Gebed van Manasse, 3 Ester en 4 Ester wat ook in die kanon van ander Christelike tradisies voorkom. Uniek aan die Ortodokse Tewahedo-kanon is die Bylae van Jeremia (4 Barug), Jubileë, Henog en die drie boeke van Makabian.

Die boeke Jeremia, Klaagliedere van Jeremia, Barug, die Brief van Jeremia en 4 Barug kom almal in die kanon van die Ortodokse Tewahedo-kerke voor. Ook deel van die kanon is 1, 2 en 3 Makabian. Ten laaste word 3 Esra daarin 2 Esra genoem, 4 Esra is Esra Sutu'el en die Gebed van Manasse is deel van 2 Kronieke.

Nuwe Testament
Die enger Nuwe Testament van die kanon bestaan uit die 27 boeke van die Chistelike protokanon, wat feitlik universeel in die Christendom aanvaar word.

Breër kanon
Die breër kanon voeg die volgende nege boeke by die ander 81:G. A. Mikre-Sellassie (1993), "The Bible and its Canon in the Ethiopian Orthodox Church", The Bible Translator, 44(1): 111–123. 
Josippon
Sinodos (4 boeke)
Ser'ata Seyon
Te'ezaz
Gessew
Abtelis
1 Gelofte en 2 Gelofte
Brief van Clement
Didaskalia

Lys van boeke in die Ortodokse Tewahedo-Bybel
In die Ou testament
Lys van boeke in die Ou Testament van die Ortodokse Tewahedo-Bybel:

 Genesis
 Eksodus
 Levitikus
 Numeri
 Deuteronomium
 Josua
 Rigters
 Rut
 1-2 Samuel
 1-2 Konings
 1 Kronieke
 2 Kronieke
 Jubileë
 Henog
 1 Esra
 2 Esra (3 Esra)
 4 Esra
 Tobit
 Judit
 Ester
 1, 2 en 3 Mekabian
 Job
 Psalms
 Messali (Spreuke 1-24)
 Taksak (Spreuke 25-31)
 Wysheid van Salomo
 Prediker
 Hooglied van Salomo
 Sirag
 Jesaja
 Jeremia, insluitende Klaagliedere van Jeremia, Brief van Jeremia en 4 Barug
 Esegiël
 Daniël
 Hosea
 Amos
 Miga
 Joël
 Obadja
 Jona
 Nahum
 Habakuk
 Sefanja
 Haggai
 Sagaria
 Maleagi
 Josappon

In die Nuwe testament
Lys van boeke in die Nuwe Testament van die Ortodokse Tewahedo-Bybel:

 Matteus
 Markus
 Lukas
 Johannes
 Handelinge van die apostels
 Romeine
 1 Korintiërs
 2 Korintiërs
 Galasiërs
 Efesiërs
 Filippense
 Kolossense
 1 Tessalonisense
 2 Tessalonisense
 1 Timoteus
 2 Timoteus
 Titus
 Filemon
 Hebreërs
 1 Petrus
 2 Petrus
 1 Johannes
 2 Johannes
 3 Johannes
 Jakobus
 Judas
 Openbaring

Verwysings

Skakels

Kategorie:Bybel
Kategorie:Oriëntale Ortodoksie
Kategorie:Christendom